
JUDEŢUL CONSTANŢA
   COMUNA CUMPĂNA
        Str. Şos. Constanţei, Nr. 132 , CUMPĂNA
        Telefon: 0241- 739.845, FAX: 0241-739.003
                                                             Email: resurseumane@primaria-cumpana.ro

Nr.21981/02.09.2026

ANUNŢ

În conformitate cu prevederile:
·  H.G.nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare; 
· Art. XXII, alin.2 și alin.3, lit (a) din Legea nr.141/2025 privind unele măsuri fiscal-bugetare;

Primăria comunei Cumpăna, judeţul Constanţa
organizează concurs de recrutare în data de 28.09.2026, ora 1000, proba scrisă, la sediul din Șos. Constanţei, nr.132, Cumpăna, a unei funcții contractuale de execuție vacante din cadrul aparatului de specialitate al primarului comunei Cumpăna, în cadrul proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, după cum urmează:
1. Psiholog, studii superioare, COR 263411 – 1 post, din cadrul Compartimentului Educație și Învățământ, membru în Echipa Comunitară Integrată (ECI)
· nivelul postului: de execuție;
· perioada: determinată, cu ½ normă, respectiv, 4h/zi, 20h/săptămână;
· studii: studii universitare de lunga durată, absolvite cu diplomă de licență în domeniul psihologiei, specializarea psihologie;
· atestat de psiholog cu drept de liberă practică în specialitatea: 
a) Consiliere psihologică - evaluarea si consilierea copilului, adultului, cuplului și familiei, treapta de specializare - specialist, forma de atestare – Autonom;
b) Psihologie clinică, treapta de specializare – practicant, forma de atestare – Autonom; 
· vechime în exercitarea profesiei:  ≥ 5 ani;
· cunoștințe de operare/programare pe calculator/(necesitate și nivel): Office, Excel, Word, Power Point - utilizator independent
Condiții generale de participare: 
Condiții generale care trebuie îndeplinite de o persoană pentru a putea participa la concurs 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
i) îndeplineşte alte condiţii generale în funcţie de specificul postului 

Condiții specifice de participare:
· Constituie un avantaj experiența în cadrul proiectelor educaționale și/sau la nivelul comunității ≥ 1 an; 
· Constituie un avantaj absolvirea unui curs organizat în cadrul programelor Phare; 
· Constituie avantaj activitatea în proiectul pilot ”Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607; 
· Constituie avantaj domiciliul în UAT pentru care aplică; 
· Disponibilitate pentru deplasări;
· Abilităţi, calităţi şi aptitudini necesare: 
· competențe de comunicare scrisă şi verbală, de relaționare; 
· moralitate, corectitudine, deschidere și flexibilitate în relațiile interumane; 
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute; 
· analiza problemelor specifice mediului şcolar; 
· atenție la detalii; 
· atitudine pozitivă, motivatoare; 
· competențe de integrare TIC în educație. 
· Limbi străine solicitate: constituie un avantaj cunoașterea limbii și a culturii comunității locale în care își desfășoară activitatea. 

Atribuțiile specifice postului - Psiholog - în cadrul Echipei Comunitare Integrate (ECI)
1. Psihologul asigură evaluarea, consilierea și intervenția psihologică în beneficiul persoanelor și familiilor aflate în situații de vulnerabilitate din comunitate, în limitele competențelor profesionale deținute și în colaborare cu ceilalți membri ai Echipei Comunitare Integrate.
2. Identifică nevoile psihologice ale persoanelor din grupurile vulnerabile din comunitate – copii, adolescenți, adulți, persoane vârstnice, persoane cu dizabilități și membri ai familiilor acestora.
3. Participă, alături de ceilalți membri ai ECI, la identificarea și evaluarea integrată a situațiilor de vulnerabilitate, contribuind cu informații și concluzii din perspectiva psihologică.
4. Realizează evaluarea psihologică/clinică, în funcție de competențele profesionale deținute, prin interviu, observație, anamneză și, atunci când situația o impune, prin utilizarea instrumentelor și metodelor de evaluare psihologică adecvate.
5. Evaluează aspecte privind funcționarea cognitivă, emoțională, comportamentală, relațională și adaptativă, raportat la vârsta, situația și nevoile beneficiarului.
6. Identifică factorii de risc și factorii de protecție la nivel individual, familial și comunitar care pot influența funcționarea psihologică și socială a beneficiarului.
7. Realizează evaluarea psihologică a copiilor și adolescenților aflați în situații de vulnerabilitate, inclusiv în situații de dificultăți de adaptare, probleme emoționale sau comportamentale, dificultăți familiale, risc de abandon școlar, neglijare, abuz, separare familială ori alte situații care pot afecta dezvoltarea acestora.
8. Evaluează nevoile psihologice ale adulților aflați în situații de vulnerabilitate, inclusiv în contextul unor dificultăți familiale, sociale, economice, relaționale sau de adaptare.
9. Evaluează și acordă sprijin psihologic persoanelor vârstnice, urmărind aspecte precum adaptarea la schimbările asociate vârstei, singurătatea, izolarea socială, pierderea persoanelor apropiate, diminuarea autonomiei și alte situații cu impact asupra stării emoționale.
10. Evaluează nevoile psihologice ale persoanelor cu dizabilități și, după caz, ale aparținătorilor acestora, urmărind adaptarea psihologică, autonomia, participarea socială, relațiile familiale și necesitatea unor servicii de suport.
11. Întocmește, în limitele competențelor profesionale, rapoarte de evaluare psihologică, fișe de evaluare, rapoarte de intervenție, concluzii și recomandări psihologice, precum și alte documente profesionale necesare activității ECI.
12. Formulează recomandări de intervenție și contribuie la stabilirea obiectivelor planului de intervenție/planului de servicii al beneficiarului, în colaborare cu ceilalți profesioniști implicați.
13. Oferă consiliere psihologică individuală și/sau de grup, în funcție de nevoile identificate și de competențele profesionale deținute.
14. Realizează intervenții de suport psihologic și psihoeducație, inclusiv pentru dezvoltarea abilităților de gestionare a emoțiilor, comunicare, relaționare, rezolvare a problemelor, adaptare și creștere a autonomiei personale.
15. Oferă consiliere și suport parental, în situațiile în care dificultățile copilului sunt asociate cu relațiile familiale, stilurile parentale, comunicarea părinte–copil sau alte probleme care afectează dezvoltarea acestuia.
16. Acordă sprijin psihologic persoanelor și familiilor aflate în situații de criză, în limitele competențelor profesionale, și facilitează accesul către servicii specializate atunci când situația depășește competențele sau resursele disponibile la nivel comunitar.
17. Identifică situațiile care necesită evaluare sau intervenție specializată – psihiatrică, medicală, psihoterapeutică, educațională, socială etc. – și formulează recomandări de orientare/referire către serviciile competente.
18. Participă la managementul de caz, întâlnirile echipei multidisciplinare și analiza cazurilor, furnizând informațiile profesionale relevante, cu respectarea confidențialității și a normelor privind protecția datelor.
19. Colaborează cu asistentul social, asistentul medical comunitar, mediatorul școlar, personalul din unitățile de învățământ, medicii de familie, serviciile publice de asistență socială, DGASPC și alte instituții/servicii relevante pentru soluționarea integrată a nevoilor beneficiarilor.
20. Participă, atunci când este necesar, la vizite în comunitate/la domiciliul beneficiarilor, împreună cu ceilalți membri ai ECI, în vederea evaluării contextului familial și a nevoilor de intervenție.
21. Monitorizează evoluția beneficiarilor incluși în intervenție și realizează reevaluarea psihologică, atunci când este necesară, în vederea adaptării obiectivelor și intervențiilor.
22. Organizează și/sau participă la activități de prevenire și educație psihologică în comunitate, privind sănătatea mintală, prevenirea violenței, abuzului și neglijării, prevenirea comportamentelor de risc, dezvoltarea competențelor parentale, îmbătrânirea activă, incluziunea persoanelor cu dizabilități și alte teme identificate la nivel comunitar.
23. Respectă secretul profesional, confidențialitatea, demnitatea și drepturile beneficiarilor, precum și principiul interesului superior al copilului în toate intervențiile care privesc minori.
24. Își desfășoară activitatea cu respectarea Legii nr. 213/2004 privind exercitarea profesiei de psiholog cu drept de liberă practică, a normelor și standardelor profesionale emise de Colegiul Psihologilor din România și a celorlalte acte normative aplicabile domeniului în care se realizează intervenția.

Dosarul de concurs: 
a) formularul de înscriere la concurs care contine și declarația de consimțământ privind prelucrarea datelor cu caracter personal; 
b) copia actului de identitate sau orice alt document care atestă identitatea, potrivit legii, după caz (semnată de candidat); 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări; 
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada 
lucrată, care să ateste vechimea în muncă şi în specialitatea studiilor solicitate pentru ocuparea postului; 
f) Curriculum Vitae, model comun european; 
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului); 
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. 
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului 1336/2022, respectiv 10 zile lucrătoare de la data afişării anunţului pentru ocuparea unui post vacant, respectiv de 5 zile lucrătoare pentru ocuparea unui post temporar vacant. 
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf, documentele fiind acceptate doar în formă lizibilă. 
Nerespectarea transmiterii documentelor și a termenelor prevăzute mai sus, după caz, conduce la respingerea candidatului. 
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs.

Calendarul de desfăşurare a concursului:

	Nr. Crt.
	Activitate
	Data
	Ora

	1.
	Data postării/publicării anunțului 
	07.09.2026
	09:00

	2. 
	Data limită de depunere a dosarelor 
	07.09 - 18.09.2026
	14:00

	3. 
	Selecția dosarelor 
	21.09 - 22.09.2026
	10:00

	4. 
	Afișarea selecției dosarelor 
	22.09.2026
	12:00

	5. 
	Termen limită pentru depunerea contestațiilor privind selecția dosarelor 
	23.09.2026
	12:00

	6. 
	Afișarea rezultatelor la contestații 
	24.09.2026
	13:00

	7. 
	Proba scrisă 
	28.09.2026 
	10:00

	8. 
	Afișarea rezultatelor la proba scrisă 
	28.09.2026
	14:00

	9. 
	Termen limită contestații la proba scrisă 
	29.09.2026
	14:00

	10. 
	Afișarea rezultatelor la soluționarea contestațiilor la proba scrisă 
	29.09.2026
	16:00

	11. 
	Interviul 
	30.09.2026
	12:00

	12. 
	Afișarea rezultatelor la proba de interviu 
	30.09.2026
	14:00

	13. 
	Termen limită contestații la proba de interviu 
	01.10.2026
	14:00

	14. 
	Afișarea rezultatelor la soluționarea contestațiilor la proba de interviu 
	01.10.2026
	16:00

	15. 
	Afișarea rezultatelor finale ale concursului 
	01.10.2026
	16:00




Bibliografia :

1. Legea nr. 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, cu modificările şi completările ulterioare; 
2. H.G. nr 788/2005 privind aprobarea Normelor metodologice de aplicare a Legii nr. 213/2004 privind exercitarea profesiei de psiholog cu drept de liberă practică, înfiinţarea, organizarea si funcţionarea Colegiului Psihologilor din România, cu modificările şi completările ulterioare; 
3. Hotărârea nr. 1/2018 pentru aprobarea Codului deontologic al profesiei de psiholog cu drept de liberă practică, cu modificările şi completările ulterioare; 
4. Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu modificările şi completările ulterioare;
5. Legea nr. 292/2011 a asistenței sociale, cu modificările și completările ulterioare; 
6. Legea nr. 272/2004 privind protecția și promovarea drepturilor copilului, republicată, cu modificările și completările ulterioare; 
7. Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
8. Legea nr. 17/2002 privind asistența socială a persoanelor vârstnice, repubicată, cu modificările și completările ulterioare; 
9. Lege nr. 217/2003 pentru prevenirea şi combaterea violenţei domestice, republicare, cu modificările şi completările ulterioare; 
10. HG nr. 49/2011 pentru aprobarea Metodologiei-cadru privind prevenirea și intervenția în echipă multidisciplinară și în rețea în situațiile de violență asupra copilului și de violență în familie și a Metodologiei de intervenție multidisciplinară și interinstituțională privind copiii exploatați și aflați în situații de risc de exploatare prin muncă, copiii victime ale traficului de persoane, precum și copiii români migranți victime ale altor forme de violență pe teritoriul altor state, cu modificările şi completările ulterioare;
11. Legea învăţământului preuniversitar nr. 198/2023, cu modificările şi completările ulterioare; 
12. OME.nr.7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar, cu modificările şi completările ulterioare; 
13. Ghiduri de bune practici în specialitățile psihologie clinică, psihoterapie și consiliere psihologică :  Raportul psihologic în psihologia clinică, psihoterapie și consiliere; Competențe de evaluare și intervenție în specializările psihologie clinică, consiliere psihologică și psihoterapie; Recomandări privind evaluarea psihologică pentru măsurile de ocrotire a persoanelor cu dizabilități intelectuale și psihosociale, cu modificările şi completările ulterioare;

Relaţii suplimentare se pot obține la sediul Primăriei Cumpăna – Compartiment Resurse Umane, luni, marți și joi între orele 0800 - 1600 , miercuri între orele 0800-1800 și vineri între orele 0800 - 1400 , telefon 0241/739.003, la cam.18.

Anunțul se va publica pe posturi@gov.ro și pe site-ul Primăriei comunei Cumpăna www.primaria-cumpana.ro în data de 07.09.2026.


Primar,
Ec. Mariana GÂJU

